Ohjelman ovat kustantaneet Joyce Meyer Ministries -työn tukijat.
Soimaako paholainen sinua koskaan?
Miksi uskot sitä? Se on valhe. Jumala sanoo, että olet arvokas.
Hän rakastaa sinua. Hänen suunnitelmansa on hyvä.
Hän loi sinut ainutlaatuiseksi äitisi kohdussa.
Väittääkö paholainen, ettei kukaan välitä sinusta?
Se ei pidä paikkaansa. Jumala sanoo: "En koskaan jätä sinua.
Olen kanssasi maailman loppuun asti."
ILOA ARKEEN ― JOYCE MEYER Paholaisen tavat harhauttaa 1/2
Moniko tietää, että paholainen porskuttaa maailmassa?
Minusta ei ole erityisen kivaa puhua paholaisesta, -
mutta aina välillä siitä pitää puhua, sillä jostain syystä me unohdamme, -
että se on monen asian takana maailmassa ja elämässämme.
Kävin monta vuotta seurakunnassa kuulematta saarnaakaan saatanasta.
En koskaan kuullut saarnaa paholaisesta.
Siitä ei puhuttu juuri koskaan.
Taisin itsekin pitää paholaista halloween-hahmona, -
lapsen punaisena pukuna, johon kuului hanko, häntä ja suippokorvat.
En tiennyt, että iso osa ongelmistani ja vaikeuksistani -
olivat lähtöisin vihollisesta, pahasta vihollisesta, -
joka vihasi Jumalaa ja kaikkia, jotka yrittivät palvella Jumalaa.
Sitten minulle selvisi, että saatana on todellinen.
Luin kirjan, joka on jo vanha mutta jota yhä painetaan, -
"Saatana elää ja voi hyvin Maa-planeetalla".
Kirja avasi silmäni.
En tiennyt, että minulla oli valta vastustaa sitä ja voida sille jotain.
Pitää tunnistaa, mitä vihollinen tekee, ja tajuta, ettei sitä tarvitse sietää.
"En tiedä, mitä tehdä." No, minäpä kerron.
Siksi olette täällä.
Kirjoitin 25 vuotta sitten kirjan nimeltään "Mielen taistelukenttä".
Se on yhä myydyin kirjamme.
Kutsumme sitä patteripupuksi. Se vain myy ja myy.
Se johtuu siitä, että me kaikki haluamme mielenrauhaa -
mutta mielemme aiheuttaa meille paljon ongelmia.
Ei väliä kuinka paljon opimme, -
minun täytyy yhä päivittäin käyttää auktoriteettia väärien ajatusten yli -
ja kaataa vääriä ajatuksia ja valita oikeita.
Tarvitseeko kenenkään muun tehdä sitä päivittäin? Se on valvomista.
Se on yksi tapa vastustaa vihollista.
Ei hyväksytä kaikkea mukisematta.
Ajatellaan ja puhutaan niin kuin tiedämme Jumalan tahtovan.
Se muuttaa asioita elämässämme.
Ensinnäkin saatana on valehtelija.
Valehtelija. Valheen isä, jossa ei ole totuutta.
Se ei voi tehdä muuta kuin valehdella.
Muistan, kuinka eräs nainen pyysi minulta rukousta.
"Tämä on kauheaa. Rukoile. Paholainen on valehdellut minulle."
Sitten hän kertoi ongelmansa.
Ajattelin jälkeen päin: "Nainen tiesi, että syynä oli paholainen.
Hän tiesi, että paholainen valehteli. Silti se järkytti häntä."
Nähtävästi emme todella usko, että se on valehtelija.
Muutenhan emme uskoisi sitä.
Soimaako paholainen sinua koskaan?
Miksi uskot sitä? Se on valhe. Jumala sanoo, että olet arvokas.
Hän rakastaa sinua. Hänen suunnitelmansa on hyvä.
Hän loi sinut ainutlaatuiseksi äitisi kohdussa.
Väittääkö paholainen, ettei kukaan välitä sinusta?
Se ei pidä paikkaansa. Jumala sanoo: "En koskaan jätä sinua.
Olen kanssasi maailman loppuun asti."
Kaikesta, mitä tänään opetan ajatuksista, -
sanoista ja saatanan valheiden vastustamisesta, -
tämä asia on ehkä eniten vaikuttanut elämäni eheytymiseen.
Jos lapsena kärsii kaltoinkohtelua, kaikki ajatukset vinoutuvat. Kaikki.
Vihollinen alkaa jo hyvin varhain rakentaa mielen linnoituksia.
Linnoitus on paikka, jonne vihollinen kaivautuu ja piiloutuu.
Siellä se on suojassa kaikelta.
Mutta Jumalan Sana, -
Totuuden Sana on vahvempi kuin yksikään saatanan valhe.
2. Kor. 10:4―5: "Meidän sota-aseemme".
Sano: "Olen sodassa."
"...eivät ole lihalliset, vaan ne ovat voimalliset Jumalan edessä -
hajottamaan maahan linnoituksia."
Meillä on aseita, mutta ne eivät ole pyssyjä, puukkoja, -
pommeja ja muita sellaisia. Meidän aseemme ovat hengellisiä aseita.
Sinun suusi täynnä Jumalan Sanaa on hengellinen ase.
Saatana vihaa tätä kokousta.
Se vihaa sitä, että sinä ja minä olemme täällä.
Sitä, että ihmisiä pelastui eilisiltana.
Se tekee kaikkensa, että et kuuntelisi tai että unohtaisit kaiken saman tien.
Olemme sodassa, jonka olemme jo voittaneet. Lue kirja loppuun.
Olen iloinen, että tiedän, miten kirja loppuu.
Riittää, että elämme sitä todeksi.
Sota-aseemme eivät ole lihalliset. Niitä ovat ylistys ja palvonta, Sana, -
rukous, Jeesuksen nimi. Sinulla on aseet vihollista vastaan.
"Kumoamme väittelyt" (AMP). Väitteleekö perkele ikinä kanssasi?
"teoriat, järkeilyt ja kaikki ylpeät ja pöyhkeät asiat, -
jotka nousevat Jumalan tuntemista vastaan, -
ja vangitsemme --" Mahtavaa. Osan ajatuksistammeko?
Muutamanko ajatuksen aina välillä?
Ei. "Jokaisen ajatuksen".
Mikä homma. Minulla on joka päivä miljoonia ajatuksia.
"Vangitsemme jokaisen ajatuksen kuuliaiseksi Kristukselle."
En tiedä tilannettanne täällä tai tv:n ääressä.
Ehkette ole ennen kuulleet tästä.
En sano tätä loukatakseni, mutta teistä osan mieli on ihan sekaisin.
Ihan sekaisin.
Vihollinen on kontrolloinut ajatuksiasi niin kauan, -
että uskot kaikenlaista väärää.
Opit tuntemaan totuuden vain opettelemalla Jumalan Sanaa.
Katso ohjelmaani joka päivä. Opetan asioita. Olen läpikäynyt asioita.
Hanki Raamattu ja hyviä kristillisiä kirjoja. Ala opiskella, -
mitkä ovat oikeutesi Jeesukseen uskovana.
Lakkaa antamasta vihollisen kävellä ylitsesi ja kontrolloida mielialojasi.
Tämä on hyväksi meille.
Tarvitsemme aina välillä kunnon ravistelua.
"Olet Jumalan lapsi. Sinulla on oikeuksia.
Paholaisella on jonkin verran valtaa mutta ei enemmän kuin sinulla."
Vielä Ef. 6:12 (AMP): "Meillä ei ole taistelu lihaa ja verta vastaan."
Et ole sodassa miestäsi vastaan.
Et vaimoasi, lapsiasi, äitiäsi tai isääsi vastaan.
"Meillä ei ole taistelu lihaa ja verta [fyysisiä vastustajia] vastaan -
vaan hirmuhallituksia, valtoja, -
pimeyden maailmanvaltiaita [henkiruhtinaita] vastaan, -
pahuuden henkivaltoja vastaan taivaallisissa [yliluonnollisuudessa]."
En halua kuulostaa pelottavalta.
Tämä voi kuulostaa ensi alkuun karmaisevalta.
Mutta demoneja on kaikkialla.
Emme näe niitä, mutta onneksi myös enkeleitä on kaikkialla.
Aion pian jakaa muutamia raamatunkohtia -
puolestamme joka hetki toimivien enkelten voimasta.
Meidän pitää opetella näkemään hengelliseen maailmaan paremmin.
En tarkoita luonnollisin silmin. Pitää opetella uskomaan sydämellä, -
että tapahtui mitä tapahtui, enkelit toimivat puolestamme, -
Jumala auttaa meitä ja meillä on jotain suurempaa kuin vihollisella.
Innostuin kuultuani näistä asioista ensi kertaa 40 vuotta sitten.
Luonteelleni ei sovi tyytyminen siihen, ettei ongelmaan ole ratkaisua.
Olen korjaaja. Haluan korjata asiat. Moniko teistä on samanlainen?
Minusta on kaikkein turhauttavinta, -
kun joku kertoo ongelmasta ja sanoo, ettei ole ratkaisua.
En siedä sellaista, sillä kaikkeen on ratkaisu.
Kaiken voi korjata, kunhan emme ole laiskoja ja kieltäydy tutkimasta asiaa.
Paholainen ensimmäinen valhe on se, ettei häntä ole olemassa.
Seuraava valhe: jos hän on olemassa, sille ei voi mitään.
Luen kolme raamatunkohtaa. Luuk. 10:19.
"Katso, minä olen antanut teille vallan". Sano: "Minulla on valta."
Minulla on valta.
Ei: "Aion antaa teille vallan", vaan: "Olen antanut teille vallan."
Tahdon teidän uskovan, että teillä on valta -
ja Jumalan voima puolellasi.
Monessa tänään sanomassani asiassa kyse on siitä, -
että tahdon kaikilta sisäisesti määrätietoisempaa asennetta.
Kyse ei ole niinkään demoneille huutamisesta -
vaan: "Minua ei nujerreta. En luovuta enkä anna periksi.
Tunnen viholliseni. Jos joku voi saada Jumalan siunaukset, minäkin voin."
Totuus on tämä. Ellet taistele itsesi puolesta, -
kukaan muukaan ei tee sitä.
Toki on ihmisiä, jotka rakastavat meitä, -
mutta kaikilla on omat taistelunsa.
Meidän pitää oppia taistelemaan itse ja uskomaan Jumalan Sanaan itse.
Olet voittamaton.
Olet voittamaton, jos tartut Jumalan Sanaan etkä suostu luovuttamaan.
En tiedä, kuulitko. Minäpä toistan.
Jumala ei katso henkilöön.
Hän voi siunata sinua siinä missä muitakin.
Jumala voi siunata sinua siinä missä muitakin.
Älä ajattele, että tämä toimii muilla mutta ei koskaan sinulla.
Jos teemme Jumalan avulla sen, mitä Jumala käskee tehdä, -
me saamme vääjäämättä läpimurron. Siitä ei ole epäilystäkään.
"Katso, minä olen antanut teille vallan ja voiman". Huomatkaa tämä.
"Vallan ja voiman tallata käärmeitä ja skorpioneja, -
ja olen antanut teille [fyysisen ja mentaalisen vahvuuden ja kyvyn] -
vastustaa kaikkea vihollisen voimaa".
Tämän jakeen mukaan meillä on valta ja voima. Huomatkaa.
Meille on annettu valta ja voima, -
mutta saatanalla on vain voima.
Ei sanota, että sillä olisi valta. Meillä on valta.
Kuunnelkaa. Paholaisella on vain se valta, jonka me annamme sille.
Siitä valtaosan annamme passiivisuudellamme, -
tietämättömyydellämme, laiskuudellamme -
ja tottelemattomuudellamme.
Meidän pitää herätä -
ja tajuta, että Jeesus maksoi kovan hinnan, jotta meillä olisi hyvä elämä.
Jokaisen pitää tömistää pyhää pikku jalkaa ja sanoa: -
"Aion saada sen, minkä Jeesus hankki kuolemallaan."
Jaak. 4:7: "Olkaa Jumalalle alamaiset;
vastustakaa perkelettä, niin se pakenee." (AMP)
Luuk. 9:1: "Jeesus kutsui koolle kaksitoista [apostolia] -
ja antoi heille voiman ja vallan kaikkia demoneja vastaan -
ja kyvyn parantaa sairaita."
Luuk. 10:17: "Ne 70 palasivat iloiten -
ja sanoivat: 'Herra, demonitkin tottelevat meitä nimessäsi.'"
Sanokaa: "Minulla on valta". - Minulla on valta.
"Ja minulla on voima." - Minulla on voima.
Vihollinen yrittää koko ajan myös varastaa rauhasi, -
sillä siellä, missä on rauha, siellä on voima.
Törmäämme päivittäin luultavasti 25 asiaan, joista voimme hermostua, -
ellemme opi ottamaan vastuuta rauhamme säilyttämisestä.
2. Mooseksen kirjassa faarao hyökkäsi israelilaisia vastaan.
Takana faaraon armeija, edessä Punainenmeri. He joutuivat paniikkiin.
Jumala sanoi: "Olkaa hiljaa. Pitäkää rauha. Taistelen puolestanne.
Olkaa rauhalliset ja levossa. Taistelen puolestanne."
Fil. 4:6: "Älkää murehtiko, vaan tuokaa pyyntönne -
rukouksella ja anomisella kiitoksen kanssa Jumalalle -
ja rauha, joka on ymmärrystä ylempi..."
Kol. 3:15 (AMP): "Ja vallitkoon sydämissämme Kristuksen rauha, -
päättäen lopullisesti, ovatko asiat oikein tai väärin, sisällä vai ulkona."
Sanon tämän, sillä se oli aamulla sydämelläni valmistellessani puhetta.
Jos olet tekemäisilläsi jotain, josta et koe rauhaa, älä tee sitä.
Älä tee sitä. Ellei sinulla ole rauhaa, älä tee sitä.
Älä mene naimisiin, ellei sinulla ole rauhaa, ajatellen, että hän muuttuu.
Se on supertyhmää steroideissa.
Jos sinulla on kysymyksiä jo nyt, odotahan kun...
Aamen?
Älä ole epätoivoinen. Sinun ei tarvitse.
Sinun ei tarvitse epätoivossa suostua johonkin, josta sinulla ei ole rauhaa.
Jumala tuo oikean henkilön oikeaan aikaan, -
ja on parempi olla yksin kuin väärän ihmisen kanssa.
Aamen?
Älä osta autoa, jos et koe rauhaa.
Älä tee asioita, joista et koe rauhaa.
Anna rauhan vallita elämässäsi.
Apostoli Paavali puhui paljon -
olosuhteistaan verrattuna siihen, -
mitä hän tiesi olevan menossa hengellisissä.
Paholainen haluaa sanoa uskovalle, ettei voi uskoa mitään, mitä ei näe.
Tahdon puhua hieman hengellisestä maailmasta ympärillämme.
Emme näe sitä silmillämme. Se pitää nähdä hengessä.
On demoneita, joiden tehtävä on häiritä tätä konferenssia.
Niinpä otan vallan niiden yli Jeesuksen nimessä.
Rukoilen: "Otan vallan ja vastustan sinua.
Tiedän, että yrität toimia, mutta Jeesuksen nimi on suurempi -
kuin mikään suunnitelmasi."
Sain hiljattain tästä muistutuksia. Joskus unohdan omat opetukseni.
Parin viikon aikana minua on muistutettu siitä, -
että minulla on enkeleitä puolellani.
On kehotettu rukoilemaan: "Lähetä enkeleitä avukseni.
Lähetä varjelus. Lähetä tarvitsemani apu."
Kaikkialla tässä salissa on nytkin enkeleitä.
Montako kolaria olisimme ajaneet, ellei kanssamme olisi enkeleitä?
Elia oli kerran Elisan kanssa.
Elisa oli huolissaan, sillä heitä vastaan oli hyökkäämässä armeija.
Elia oli kuin viilipytty, -
mutta Elisa oli hermona.
Niinpä Elia rukoili, että Jumala avaisi Elisan silmät -
ja näyttäisi hengellisen maailman.
Hän sanoi: "Älä hätäile. Meitä on paljon enemmän kuin heitä."
Hengellisessä maailmassa heidän kanssaan oli kaikenlaisia enkeleitä.
Jumala tahtoo meidän elää tietäen, että Hän on kanssamme -
ja Hänellä on enkeleitä auttamassa meitä.
Meidän ei tarvitse pelätä vaikeuksia, olosuhteita eikä vihollista.
Meidän pitää ravistella itseämme tänään ja sanoa: "Hetkinen!
Olen Jumalan lapsi. Minulla on Jeesuksen nimen voima.
Saan rukoilla. Kun rukoilen, Jumala kuulee ja auttaa.
En enää anna paholaisen kävellä ylitseni."
Jos et mielestäsi tarvitse tätä, saarnaan itselleni.
Näytän esimerkin tästä Danielin luvusta 10, jakeesta 11.
Jumala oli näyttänyt Danielille asioita, joita Daniel ei täysin ymmärtänyt.
Niinpä hän alkoi etsiä Jumalalta viisautta.
Lopulta hän rukoili ja paastosi 21 päivää.
Sanotaan, ettei hän sinä aikana syönyt herkullista ruokaa.
Luen kuvauksen jakeista 5 ja 6, -
kun enkeli ilmestyi hänelle.
Haluan, että näette, miltä tämä enkeli näyttää.
Kurjaa, mitä uskonto on tehnyt. Enkelit eivät ole siivellisiä vauvanpullukoita.
Kuunnelkaa. "Minä nostin silmäni ja näin miehen pellavavaatteissa -
kupeet vyötettyinä puhtaalla kullalla.
Hänen ruumiinsa oli kuin krysoliitti, hänen kasvonsa olivat kuin salama.
hänen silmänsä kuin tulisoihdut, -
hänen käsivartensa ja jalkansa kuin kiiltävä pronssi -
ja hänen sanojensa ääni kuin suuren kansanjoukon [tai meren] pauhina."
Enkelit eivät ole siivellisiä vauvanpullukoita, -
jotka leijuvat ilmassa harpun kanssa.
Kun enkeli on kanssasi, paholaisen ei kannata ryttyillä.
En juurikaan puhu enkeleistä, mutta meidän pitää tietää, -
että ympärillämme on meneillään kaikenlaista ja riittää, että pyydät: -
"Jumala, auta minua."
Sitten enkeli sanoi hänelle jakeessa 12: -
"Älä pelkää, Daniel, sillä ensimmäisestä päivästä asti, -
jona sinä taivutit sydämesi ymmär- rykseen..." On kulunut 21 päivää.
"...ja nöyryyteen Jumalasi edessä, ovat sinun sanasi tulleet kuulluiksi".
Mahtavaa. Jumala kuulee heti kun rukoilet.
Älä anna paholaisen väittää, ettei Jumala kuule.
"...ja sinun sanojesi tähden minä olen tullut."
Eikö ole mahtavaa, että Jumala kuuntelee, mitä sanomme?
"Persian valtakunnan enkeliruhtinas..."
Hän ei puhu ihmisestä, joka on lihaa ja verta.
Hän puhuu demonihengestä, joka oli määrätty tälle tietylle alueelle.
"...seisoi vastustamassa minua kaksikymmentäyksi päivää."
Enkeli siis sanoi, että hänet lähetettiin tuomaan vastaus, -
mutta demonivoima vastusti häntä ja hän ei päässyt läpi.
"Sitten Miikael, yksi enkelipäälliköistä..."
Miikael on arkkienkeli. Hänellä on valtaa.
"Hän tuli avukseni. Jäin sinne hänen kanssaan."
Eli sillä hetkellä, kun rukous alkoi, Jumala lähetti vastauksen.
Mutta demonivoima yritti estää vastausta pääsemästä läpi.
Kun hän jatkoi rukoilua, Jumala lähetti suuremman voiman, ja tuli läpimurto.
Siksi on tärkeää, ettei luovuta.
Mitä jos Daniel olisi luovuttanut kolmantena päivänä? "Tämä ei toimi."
Olen sanonut paholaiselle: "En aio vaieta.
En aio vaieta.
Jumala rakastaa minua. Hän on puolellani.
Olet lyöty vihollinen. Et nujerra minua."
Sinun pitää sanoa sille vastaan.
Paholainen on valehtelija. Se yrittää petkuttaa meitä monin tavoin.
Mutta sitä ei tarvitse sietää. Voit vastustaa sitä rukouksella, -
ylistyksellä, Sanalla, Jeesus-nimellä ja Jumalan antamilla työkaluilla.
Tänään tarjouksessa on "Power Thoughts" -kirja.
Se kertoo asioista, joita voimme ajatella tarkoituksella -
ja jotka kasvattavat Jumalan voimaa elämässämme ja vapauttavat meitä.
Tarjoamme myös "Five Lies that Christians Believe" -DVD-levyä.
Mainosten jälkeen kerron, miten voit saada lisää iloa elämääsi -
auttamalla muita. Jatkamme pian.
Vaivaavatko negatiiviset ajatukset?
Muutetaan asenteemme ja ajatellaan Jumalan tahtomalla tavalla.
Kirjassa "Power Thoughts" Joyce opettaa Sanasta 12 tapaa -
ajatella positiivisemmin.
Tarjoamme myös "Five Lies" -DVD-levyä.
Tunnin opetuksessa Joyce kertoo, mitkä ovat yleisimmät valheet, -
joita uskomme mm. terveydestä, taloudesta ja suhteista.
Voita negatiivisuus ja nauti Jumalan tarkoittamasta voimaelämästä.
Tilaa tuotteet ruudun tiedoilla tai osoitteesta joycemeyer.org.
Kesän muodonmuutos jatkuu Iloa arkeen -ohjelmassa.
Elokuun ohjelmat on suunniteltu tuomaan sinussa esiin uutta.
Ilmoittaudu mukaan sivustolla joycemeyer.org.
Raamattu on Jumalan ohjekirja elämäämme varten.
Arjessa on vaikea löytää aikaa, päästä alkuun ja osata soveltaa.
Ymmärrämme sen. Haluamme auttaa.
Sivustolla joycemeyer.org/study on ilmaismateriaalia, -
jotka auttavat saamaan enemmän irti Sanasta, olitpa uusi tai vanha uskova.
Ilmainen, mobiili ja räätälöity opas: joycemeyer.org.
Tiesitkö, että voit saada lisää iloa elämääsi -
yksinkertaisesti auttamalla muita?
Meidän on hyvä kysyä välillä itseltämme: -
"Ajattelenko enemmän saamista kuin antamista?"
Meidän ei tarvitse yrittää saada. Meidän pitää antaa runsaasti, -
niin Jumalan siunaukset ajavat meitä takaa ja saavuttavat meidät.
Joyce Meyer Ministries auttaa ihmisiä kaikkialla maailmassa -
eri työmuotojen kautta. Pyydän sinua tulemaan mukaan työhön.
On hyvin voimallista tukea niitä, -
jotka kylvävät Jumalan Sanaa elämääsi.
Kun jakamamme Sana vaikuttaa teissä, -
auta meitä vaikuttamaan jatkossakin muihin ihmisiin kautta maailman.
Emme pyydä mitään tiettyä kuukausilahjoitusta.
Pyydämme, että olet tunnollinen ja sitoutunut ja teet parhaasi.
Tule mukaan jakamaan Kristusta ja rakastamaan ihmisiä. Kiitos.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä ruokimme nälkäisiä, vaatetamme köyhiä -
ja julistamme ilosanomaa kansoille.
Ohjelman kotisivuilla voi esittää rukouspyyntöjä, -
tutustua tuotteisiimme, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz
Ohjelman ovat kustantaneet Joyce Meyer Ministries -työn tukijat.